text:
“Furat, chie benit dae mare” narat unu ditzu antigu.
A dies de oe, chi su mare pro sa Sardigna est unu puntu de fortza pro si presentare a su mundu, custas paràulas parent istonadas, ma in àteros tempos su mare est istadu inimigu de sos Sardos: ogni nave chi si bidiat imbatende fiat minetza de morte e sos Sardos ant imparadu in pedde issoro cantos perìgulos podiant bènnere dae cussa isterrimenta de abba cristallina chi los separaiat dae sas àteras terras.
Pro custa resone, a bellu a bellu, s’òmine ant tzèdidu sas costeras a sas paules e a sa malària e s’est trasformadu in òmine de campagna, abbaidende su mare dae su cùcuru de sos montes.
Una de sas pàginas prus tristas de s’istòria de Sardigna tenet su mare comente protagonista: est s’istòria de sos milli annos chi sos Sardos ant gherradu contra de sos piratas moros, a sa sola e a manos nudas, distinghende·si pro valore a su puntu chi su geògrafu Muhammad al-Idrisi (1099-1165) aiat iscritu chi sos Sardos fiant “unu pòpulu valorosu, chi non lassat mai sas armas”.
Sas incursiones sunt comintzadas intre su 703-704 p.C. e si sunt repìtidas a intervallos regulares pro prus de milli annos, finas a su 1816 cando su Cungressu de Vienna at impostu a sos bey (sos sovranos) de Tùnisi, Trìpoli e Algeri sa fine de su cummèrtziu de sos iscraos.
Sa gente non tenet prus ammentu de cussos tempos terrorosos, ma sa memòria est abarrada in sas chentinas de turres chi bàrdiant sas costas e in sas cantzoneddas chi si cantant sena nde cumprèndere bene su significadu: “Mamma mia su Moro in cobertura! / Mamma mia su Moro in su padente! / A bisu meu nch'at bènnidu zente / a nche leare sa tzeraca a fura!”
Su fatu est chi pro tempus meda sos Arabos sunt istados interessados a sa positzione istratègica de sa Sardigna, chi fiat sa gianna pro intrare a Europa. Comente ponet in evidèntzia Raimondo Carta Raspi in su libru Storia della Sardegna (cap. VIII, pagg. 340-341) “si sos Moros non nche sunt imbàtidos a Europa, su mèritu lu tenent sos Sardos e sos Corsicanos”.
Sa costa otzidentale, in ue fiat fàtzile a isbarcare, est istada sugeta pro sèculos a sas bardanas moriscas: chentinas de piratas nche calaiant de improvisu subra de sas biddas, a de note, ponende fogu a sas barcas, isrobende sas domos e impresonende sa gente (sas fèminas pro sos harem e sos òmines pro sos mercados de sos iscraos). B’at istadu tempos chi in manu de sos piratas b’aiat prus de 2.000 sardos, s’1% de sa populatzione de s’Ìsula.
Sos chi biviant in logos de mare ant lassadu sas biddas pro si amparare in logos prus seguros: dae Tharros, tzitade pròspera de su Sinis, in su 1070 sa gente at fuidu a su cùcuru de Santu Pedru “portende dae Tharros sa perda a carros” comente narat su ditzu.
Crabas at bìvidu annos de terrore dae su 1509: onni annu sos piratas faghiant bardana e una borta nch’ant leadu totu sos abitantes de sa bidda. Dae cussu momentu, pro pòdere bìvere in cussos logos, sos crabarissos ant dèvidu fàghere servìtziu de bàrdia a ispesas issoro e pro custa resone in su decretu règiu de su 3 de làmpadas de su 1514 sa bidda est istada dispensada dae totu sa pagamenta pro ses annos.
Una pàgina eròica in custa gherra millenària la contat sa Pianalza: in su 1684 Giomaria Pòddighe capitanu de sos barratzellos de Tresnuraghes acudidu cun sos tresnuraghesos a difèndere a Magumadas, fiat resurtadu a nd’istratzare a sos Moros un’istendardu cun sa mesuluna, chi oe est custoidu in sa parròchia de Magumadas.
De totu custas cosas oe non b’at prus ammentu. Nd’abarrat memòria ebbia in sas turres ispagnolas postas tretu-tretu a bardiare sas costeras.
Pro nd’ischire de prus podides lèghere s’artìculu de s'istòricu Francesco Casula, chi at fatu una cronologia in detàlliu de sas incursiones de sos Moros in Sardigna. Su link est custu: https://truncare.myblog.it/2013/09/07/le-incursioni-barbaresche-in-sardegna-700-1800-5671049/
(GF.P.)


c: text/html

text:
Oi su primu apuntamentu de s'atòbiu “Spazi chiusi. Prigioni, manicomi, confinamenti, eremitaggi, stanze”
Cumentzat oi, 22 de su mesi de maju, s'atòbiu “Spazi chiusi. Prigioni, manicomi, confinamenti, eremitaggi, stanze” aprontau de s'ateneu castaddaiu. S'apuntuntamentu, chi inghitzat a is 15.30, previdit cincu diris de istùdiu e est ghiau de Marina Guglielmi de s'Universidadi de Casteddu e de Francesco Fiorentino de s'Universidadi Roma Tre.
S'atòbiu s'at a tenni online e ant essi medas is nòminis de importu chi ant a chistionai oi: Davide Papotti de s'Universidadi de Parma, Laura Fortini de Roma Tre, Gianluigi Rossini de s'Universidadi de L'Aquila, Luca Barra de s'Universdidadi de Bologna, Fabio Camilletti de s'Universidadi de Warwick e Fiorenzo Iuliano de s'Universidadi de Casteddu.
Chini at a bolli pigai parti a s'atòbiu at a depi incracai scèti asuba de Google Meet.

robotstxt: allowed

filter: keep


text:
Dies mundialis profugorum
Dies mundialis profugorum est celebratio annua die 20 Iunii sollemniter observanda, qua conscientia ad auxilium humanitarium promovendum de causis inundationis profugorum et de iure asyli per orbem terrarum exagitetur. Qui dies decreto 55/77 conventus generalis Nationum Unitarum die 4 Decembris 2000 edictus est pro anno 2001, quinquagesimo demum anno post conventionem de statu profugorum acceptam. Iam prius consilio ordinis unitatis Africanae dies 20 Iunii proclamatus est ad causam profugorum Africanorum. Qui dies in compluribus terris Africanis celebrabatur.
In Ecclesia Catholica Romana dies mundialis migrantium profugorumque celebrari solet die 19 Ianuarii, qui dies anno 1914 institutus est.


text:
BANTINE. «Si tue sola ti l’as causadu / non culpes a fulanu ne a sutanu» cantat Pisurzi in una otava serrada de su Setichentos. Retore de Bantine, a làcana cun Patada, in su Monteagudu, poete famadu in totu sa Sardigna, Pisurzi torrat a campu gràtzias a una chirca de Giancarlo Porcu. Est issu, istudiosu nugoresu, chi at publicadu como como un’editzione crìtica de Le canzoni di Pisurzi (Il Maestrale), 700 pàginas chi ponent paris sas cantones connotas e medas àteras disconnotas de custu poete logudoresu.
Proite custa initziativa?
«Pesso chi deppimus torrare a legher sa poesia sarda antica, a la torrare a iscoperrer, impreande arminzos nobos in sa chirca, in su cumprendinzu de su limbazu, in sa connoschentzia de su chi l’at costau in su biazu temporale chi at fattu pro arribbare a nois. Bisonzat de cussiderare custa poesia sarda chin seriedade, sa chi li dechet a unu poete che a Pisurzi. A parrer meu, custa est sa manera pro abbalorare sa tradissione poètica sarda. Già dae cando fippo issiu (in su 2000) chin su libru supra de Pascale Dessanai, unu “intellettuale” nostru m’aiat nau, ispantau: “Eh, hai trattato Dessanai come fosse Dante!”. Est pròpriu cussu chi punnabo a facher tando e appo punnau a facher como chin custu travallu».
Chie est Pisurzi?
«A su chi ischimus, est su babbu de sa poesia sarda cantada dae sa zente. Fit pride in sa biddichedda ube in su 1707 fit naschiu: Bantina (oje Bantine, fratzione de Pattada), ma fachiat fintzas su massaju, ca s’istipèndiu de pride non li bastabat pro campare. Istudiande sa bida sua e s’òpera sua, essit a campu un’òmine sàpiu, nimicu de assiones e ideas istravanadas, duncas amicu de su facher medìu e de sas paràgulas medìas (ja cantabat in malas, ma semper chin grabu)».
Cantu est atuale sa poesia de Pisurzi?
«B’at meda de accrarire pro accurtziare, comente lettore de oje, una limba e una mentalidade de cantones fattas como tres sèculos, ma francu custu, sa poesia de Pisurzi est attuale pro cantu cantat, chin arte, sentimentos, birtudes e bìssios de s’òmine, e su fundu de su naturale ’e s’òmine no est cambiau. Pro nos cumprèndere, podimus appretziare sa poesia de Pisurzi a sa manera chi sos pitzinnos de oje lis aggradan galu paristòrias anticas. Gai sun sos poetes chi li namus “Sos Mazores”, diat esser sos ‘clàssicos’: non bi imbetzan e sichin a nos faveddare».
Ite nos at lassadu?
«S’erentzia de Pisurzi sun sas cantones suas ettottu: una bèrtula prena de paràgulas anticas, de sapidoria, de contos de rìdere, de balentia poètica».


text:
(IlMinuto) - Casteddu, 27 de su mes''e argiolas - "Est evidenti ca candu su fenòmenu tenit misuras comenti cussas registradas in custas diris, no podeus nai ca seus a facc''e una fatalidadi o una casualidadi. Esistit seguramenti unu disignu criminali aprontau po colpiri unu patrimoniu ambientali de bellesa meda manna e no andat trascurau ca is incendiarius ponint fogu cun s'isperu de pòniri in motu interessus de lucru de varia natura". Est cantu narat su segratariu de sa Flai-Cgil a pustis de is incendius chi in is diris passadas ant causau duus mortus e devastau sa Sardigna de Tramuntana a Meridioni. "Nau custu - ispiegat su sindacalista - tocat a si dimandai si s'aparìciu postu in pei de sa Forestali siat in gradu de fai fronti a custus apretus mannus, si puru su Sottosegretariu a sa Presidenza de su Consillu de is Ministrus, Guido Bertolaso, at nau ca ddoi funt stetias mancanzias in s'organizzazioni primmaria de is interventus. Evidentementi calencuna cosa no est andada beni".
© RIPRODUZIONE RISERVATA


text:
abbruveràre , vrb: abbruvurai Definizione fàere a bruvura, ma nau in su sensu de distrúere totu Etimo srd. Traduzioni Francese anéantir Inglese to annihilate, to destroy Spagnolo asolar Italiano annientare Tedesco vernichten.
destrúi , vrb: destrúiri, distrúere Definizione bogare de pare, isconciare, fàere una cosa de no ndhe pòdere bàlere prus, fàere dannu isperdendho o perdimentandho totu: si narat prus che àteru de css. fata chi benit isconciada o ispérdia; in física, tenet su sensu de fàere iscumpàrrere sa cosa de no si agatare prus in logu perunu e in nudha, cosa chi mai podet èssere ca in natura nudha si distruet ma solu totu si mudat, càmbiat bisura Sinonimi e contrari destruire, idarrocai, ifàghere, isciusciai, isconciare, istrúere, torrocai Frasi che fut sa pesta de is conillos chi distruiat totu su laore ◊ chi tenis idea de distrui aderetzadiri o ti aderetzu! ◊ si gosi distruimus s'ambiente sa salude ndhe perdet cadiune! (T.Pinna)◊ unu fogu lu distruat!◊ cust'undha at covacadu totu, distruendhe cantu sas tziviltades aiant produidu ◊ si mi abbandhonas tue mi distruo, mi fracasso! Etimo spn. Traduzioni Francese détruire Inglese to destroy Spagnolo destruir Italiano distrúggere Tedesco zerstören, vernichten.
destruíre, destruíri , vrb: diltruire, distruire, distruiri Definizione guastare, isconciare, fàere una cosa de no ndhe pòdere bàlere prus, fàere dannu isperdendho totu Sinonimi e contrari destrui*, idarrocai, ifàghere, isciusciai, isconciare, istrúere, torrocai | ctr. fàchere Frasi fachent isfortzos pro la distruire ◊ Deus fatzat mossa po ti distruiri: no ses cosa de biri ne biu ne mortu! Traduzioni Francese détruire Inglese to destroy Spagnolo destruir Italiano distrùggere Tedesco zerstören, vernichten.
iscumentàre , vrb Definizione isconciare, betare apare (nau de màniga, èssere lasca, mòvere aintru de s'ogu de sa ferramenta) Sinonimi e contrari irfàchere, isciasciai, isconciare, iscunsertare, isordulare | ctr. cumentare Frasi sos coros cherent provaos e, candho benit, sa prova iscumentat cantu bi at ◊ irfriguraos in cada mermu, in cust’ísula nighedha che atramentu, iscumentant su rànchiu mutricore ◊ s'àinu chi t'iscumentet, a tie solu! 2. seo andhau a su ferreri po mi fàere una pariga de cotzas po mi cumentare su marrone, ca dhu tenio totu iscumentau (M.Deiana) Traduzioni Francese effarer, disjoindre, défaire Inglese to break up, to destroy, to dismay Spagnolo deshacer Italiano sgomentare, sconnèttere, disfare Tedesco erschüttern, aus den Figen bringen, zerstören.
ispeigài, ispeigàre , vrb: speigai Definizione bogare de fundhu, distrúere deunudotu, bogare de su mundhu, bochíere, giagarare Sinonimi e contrari arroinare, irmundhiare, ispedichinare, ispeighitare Frasi at ispeigau peripellogu totus is cumpàngius ◊ su bentu iscútinat sas àlvures e paret de las chèrrere ispeigare (G.M.Cherchi)◊ fizu meu no bos che aiat ispeigadu e ochitu a trabballu ◊ los mineteit chi si si fint atrividos a intrare a bidha che los aiat ispeigados Etimo ltn. ex *pedica Traduzioni Francese détruire Inglese to destroy Spagnolo destruir Italiano distrùggere Tedesco zerstören.


text:
aprobài , vrb: aprovai, aprovare Definitzione cunsiderare bonu, chi andhat bene; foedhandho de iscolas e de istúdiu, passare a unu a sa classe prus ainnanti, prus arta Sinònimos e contràrios promòvere Tradutziones Frantzesu approuver Ingresu to approve of Ispagnolu aprobar Italianu approvare Tedescu billigen, zustimmen, versetzen.
cambiài , vrb: cambiare, cammiare, ciambare, giambare Definitzione giare, nàrrere, fàere àteru, cosa diferente a càmbiu, una cosa in parte de un'àtera, fintzes in su sensu de pònnere bestimentu diferente, pigare àtera abbitúdine, un'àtera filada (e àteru mezu), crèdere in àteru; andhare de unu logu a un'àteru po istare / cambiare dinari = dare moneda russa in càmbiu de minudos, assignos cun moneda currente, fintzas una moneda cun àtera de istadu diferente Sinònimos e contràrios furriai, mudai, tramudai Frases seo semper sa própia e no apo cammiau ◊ no bi càmbiat mai cussu: dortu fit e dortu si che morit! ◊ tui puru depis cambiai, ca no ndi potzu prus de sa strolichéntzia cosa tua! ◊ su tempus a bortas càmbiat de una die a s'àtera ◊ carchi cosa ciambavat peri dae unu vichinadu a s'àteru ◊ e ite n'iscit mamma tua ci càmmias istrada?◊ immoi andaus a si acabbai de cambiai, ca parit chi portu s'inghisciadura! 2. no teniast duus annus candu ndi seus cambiaus a innòi ◊ su pastore ch'est ciambendhe su bestiàmine a s'àtera pastura ◊ apenas chi podimus noche cambiamus a sa domo noa ◊ a Fulanu che l'ant cambiadu a triballare in àtera bidha ◊ bae e càmbiadi ca essimus a cumandhu! ◊ innanti mi sàmuno e apustis mi che càmbio ◊ andhendhe a Núoro in trenu, in Macumere si càmbiat 3. candu dh'apu nau de aici at cambiau de idea Sambenados e Provèrbios prb: marxani càmbiat a pilu ma no a trassas Ètimu itl. Tradutziones Frantzesu changer Ingresu to change Ispagnolu cambiar, trasladar Italianu cambiare, sostituire, trasferire Tedescu wechseln, versetzen.
incrivíre , vrb Definitzione calare unu cropu, giare su cropu abbaidandho bene innanti comente iscúdere, pigandho sa mira Sinònimos e contràrios isciúdere, tzacai Tradutziones Frantzesu frapper Ingresu to deal a blow Ispagnolu asestar un golpe Italianu assestare un cólpo Tedescu einen Schlag versetzen.
intzichíre , vrb Definitzione fàere a corpu malu feri 'ene, andhare bene, arresurtare bene su chi si narat o chi si faet fintzes chentza ndh'èssere seguros; intrare, istichire Sinònimos e contràrios inciviri, ingertai, intzecare 1 / iferchire, intrare, intzicare Maneras de nàrrere csn: intzichidu ti est? = intesu l'as?, a ti resurtat?; intzichire una surra = surrai, donai una carda de corpus 2. aiat intzichidu sa cresura de sazos de prunetza chi no b'iferchiat mancu su porcu ◊ no li fit avassata mancu sa balia de intzichire un'impodha a s'àinu ◊ custos sunt totu colpos chi intzichint Ètimu itl. inzeccare Tradutziones Frantzesu deviner, sentir Ingresu to guess, to acknowledge Ispagnolu acertar Italianu azzeccare, recepire Tedescu versetzen, erraten, aufnehmen.
isordulàre , vrb Definitzione pònnere a tréulu una cosa giai bene posta, assentada Sinònimos e contràrios isciasciai, iscordulare, iscunsertare, scuncodrai, suliertare, trauai | ctr. adaretzai, assantai, remonire 2. custa cosa est totu isordulada, nada goi, e no si cumprendhet! Tradutziones Frantzesu mettre sens dessus dessous Ingresu to upset Ispagnolu trastornar Italianu scombussolare Tedescu in Aufruhr versetzen.
istrallocàre , vrb Definitzione cambiare logu, portare de unu logu a un'àteru Sinònimos e contràrios istrallatare, trasladai Frases aèreos, naves, màchinas e trenos m'istrallocant in donzi parte e logu (G.Ruju) Tradutziones Frantzesu déménager Ingresu to move Ispagnolu mudarse, trasladarse Italianu traslocare Tedescu versetzen.
salargiàre , vrb: assalarzare, salarjare, salarzare Definitzione fàere mòvere, istesiare, cúrrere o fuire de mala manera pigandho a boghes o fintzes iscudendho, coment’e faendho assicare o tímere: si narat fintzes po cosa (dannu, ammeletzu, perígulu) chi ponet pistighíngiu forte, mannu, apretosu Sinònimos e contràrios agegherai, assuidari, assulurgiare, isciuliai, ispabuciare, istrajare, istratallai, isvalostiare, surrullai, trambuscare, ussiare / grisai | ctr. achedare, asserenare, assussegai Frases no salarzes sas berbeghes ca sunt próssimas e lis faghet male a cúrrere! ◊ a s'isparu su bestiàmine si est totu salarzadu ◊ ehi oe, si leo cussu fuste ti salarzo! ◊ salàrzache sas pudhas ca sunt bichendhe sos fiores! ◊ a sos furones los at salarzados e fuidos sunt rajendhe ◊ cussu dannu at salarzadu totu sa bidha 2. m'intendho su coro salarzadu: depet èssere cussu gafè chi apo bufadu Tradutziones Frantzesu agiter, troubler, mettre en deroute Ingresu to cause a turmoil Ispagnolu alborotar, ahuyentar, dispersar Italianu subbugliare, esagitare, méttere in fòrte agitazióne, sgominare, sbaragliare Tedescu in Aufruhr versetzen, erschüttern, aufregen.
trambuscàre , vrb: trobbuscare, trubbuscare, trumbuscare, trummuscare Definitzione pònnere avolotu, fàere murigu, pesaresindhe cun fortza po aferrare a ccn. o ccn. cosa, iscúdere, atumbare o àteru deasi; nau de su tempus, isconciare, cambiare in malu / oju trambuscadu = malu, malàidu Sinònimos e contràrios agegherai, assulurgiare, isciuliai, ispabuciare, trumbugliai / afarcai, salargiare, trubare Frases arribbaos a cara a unu tzilleri cumintzant a si trubbuscare: una tropa de zòvanos s'est iscudendhe e picandhe a predas ◊ su procu de pressorju trumbuscadu chin su tirju s'arràsciat su pojolu ◊ cust'atzorodhu at trambuscadu totu sas datas e no si cumprendhet prus nudha ◊ bentos de gherra si sunt trambuscados 2. cust'ómine giughiat un'oju trambuscadu, ma no fit feu Ètimu srd. Tradutziones Frantzesu mettre en émoi, se jeter (sur) Ingresu to cause a turmoil, to throw oneself Ispagnolu alborotar, lanzarse, arremeter Italianu subbugliare, avventarsi Tedescu in Aufruhr versetzen, sich stürzen.
tramudài , vrb: atramudai, tramudare, tramulare, tramunare, tramurai Definitzione cambiare, mescamente bestimentu, logu, cunditziones; fintzes traduire o furriare un'iscritura de una limba a s'àtera Sinònimos e contràrios cambiai, mudaciare, mudai, stramudai, tramuxulare Frases bi at cosas chi tràmunant in fele sos chervedhos ◊ si passas in logu chi potzas arrui, su mellus chi fatzas tramura caminu! (D.Bernardini)◊ cussos butios de suore si sunt tramulados in prellas ◊ po chi apas su pilu cambiau tramudai no podis sa natura ◊ su sole bellu si tràmunat in chimera ◊ sos pastores tramudant a sartu cajente a iverrare ◊ po Santu Zuanni cadhos e cadheris, tramudaos a festa, current a inghíriu de sa crésia 2. su pastore setziat s'ebba e faliat a bidha a si tramunare ◊ mi tràmuno ca esso a foraidha Ètimu ltn. tra(n)smutare Tradutziones Frantzesu changer, déménager Ingresu to change, to move Ispagnolu mudar, cambiar, mudarse Italianu mutare, cambiare, traslocare Tedescu ändern, versetzen.


text:
Durham, J., Pinto, R., & Graham, H. (2005). Jimmie Durham: Le ragioni della leggerezza. Torino: Franco Soffiantino arte contemporanea.ISBD Citation
Jimmie Durham : Le ragioni della leggerezza / a cura di Roberto Pinto; [traduzione, Harriet Graham] . — Torino : Franco Soffiantino arte contemporanea, 2005. — 58 pages; illustrations (chiefly color); 18 cmMLA Citation
Durham, Jimmie, Roberto Pinto, and Harriet Graham. Jimmie Durham: Le Ragioni Della Leggerezza.Torino: Franco Soffiantino arte contemporanea, 2005.


text:
Con il Prof. Gianni Loy parliamo di: “Crisi e attualidadi de s’istatutu de is trabagliadoris” seminario in lingua sarda in programma il 14 novembre, alle 16.30 nell’aula magna di Scienze Politiche
SCARICA TUTTA LA PUNTATA DI #CAGLIARISOCIALRADIO
CRISI E ATTUALIDADI DE S’ISTATUTU DE IS TRABAGLIADORIS by Radio X on Mixcloud
PARTECIPANO AL CONVEGNO
Salvatore Cubeddu, Fondazioni Sardinia
Piera Loi, Direttora de su Master de Relatzionis Industrialis
coordinamentu:
Piersandro Pillonca
arrexionanda:
Michele Carrus, Segretariu generali de sa CGIL Sarda
Gianni Loy, docenti de derettu de su traballu
Giacomo Meloni, Segretariu natzionali de sa CSS
Ubaldo Murgia, direttori (risorse umane di Porto Vesme srl)
Oriana Putzolu, Segretaria generali de sa Cisl Sarda
Marco Santoru, Direttori de sa “Associazione Industriali delle Province della Sardegna meridionale”
Maria Francesca Ticca, Segretaria generali de sa UIL Sarda


text:
Boruta, s’energia si la faghet in domo
Publicamus cun piaghere su comunicadu de su Sìndigu de Boruta, e leamus parte a sa cuntentesa sua e de sa bidda.
Est una cosa bella meda e de importu chi podet èssere leada comente esèmpiu dae sas biddas lacanarzas e chi, comente narat bene su Sìndigu, podet finas agiuare a frimmare s’imminorigamentu de sas biddas nostras in ue s’edade mèdia est semper prus arta e sos giòvanos, bortas meda, sunt custrintos a si l’aviare in chirca de fortuna in aterue.
Su Sìndigu Chicco Arru benit a nàrrere:
“Oe est istada,forsis, sa die mia prus bella de sìndigu.
Pro su chi pertocat s’energia semus autosufitzientes a su 100% siat in sos consumos pùblicos siat in cussos privados.
Custu manzanu amus deliberadu, in consizu comunale, sa nàschida de Boruta comente prima comunidade energètica rennoàbile de sa Sardigna.
Ite cosa est?
Est un’assòtziu intre Comune e tzitadinos pro sa produtzione e consumu de energia neta chi si faghet dae su sole e dae su bentu ebbia!
Sos tzitadinos ant un’atzione e diritu de votu in sa comunidade e ant a pòdere benefitziare finas de un’agiudu pro s’energia chi si consumat.
S’autosufitzièntzia energètica e s’energia a indonu pro totus cheret èssere un’istrumentu contras a s’ispopulamentu, pro fàghere a manera de “istare“ in sa bidda e pro fàghere arrivire famìlias noas, ma finas un’agiudu pro printzipiare atividades noas.
Giai dae paritzu tempus s’energia pùblica la produimus a sa sola, dae su palatu comunale a sas istruturas isportivas, dae sas iscolas a su tzentru polifuntzionale, dae su museu a s’illuminatzione pùblica, dae sas bitzicletas elètricas a sa sala cungressos, dae sa biblioteca a sa s’ospìtziu.
Dae oe podimus fàghere a sa sola finas in sos consumos privados, pro sos tzitadinos de Boruta e siat pro cussos chi ant a chèrrere vìvere inoghe in sas domos bòidas, e sunt medas, de sa bidda ma puru pro sas atividades econòmicas e pro cantos nd’ant a chèrrere abèrrere una cun s’agiudu de s’energia a indonu.
S’energia a indonu pro totus fiat unu bisu chi aimis cunsagradu in su PAES (pranu de atzione pro s’energia sustenìbile) iscritu in su 2012 in ue semus lòmpidos pro primos in su bandu pro sas “Smart city” de sa Sardigna. Gràtzias a sa fortza de su consizu comunale, a sa voluntade forte de sa giunta, a s’agiudu de su vitze sìndigu e de sos ufìtzios e collaboradores de fora, a sa prontesa de su nostru “energy manager” Tore Sanna bi l’amus fata!”


text:
Via Oscar Caroselli si colloca in Isernia in provincia di Isernia (regione Molise).Prefisso telefonico:
0865CAP - Codice di avviamento postale:
86170
Coordinate:
latitudine: 41.596210 longitudine: 14.228
Visualizza la mappa di Isernia e cliccando sui seguenti links scopri come raggiungere arrivare ai punti di interesse presenti in Via Oscar Caroselli:
Indirizzi limitrofi: Via Belvedere, Via della Cartiera, Via Onofrio della Castagna, Via Occidentale, Strada Interpoderale Castagna San Donato, Piazza Fascitelli, Rampa Occidentale, Via Adolfi, Contrada Castagna, Vico 1 Fascitelli, Vico 2 Fascitelli, Vico Adolfi, Vico Campagnale, Piazza 10 Settembre, Vicolo Ciarlante, Vico della Rocca, Piazza San Pietro Celestino, Via Antonio Gramsci, Piazza Giosuè Carducci, Piazza Andrea d'Isernia


text:
Another
Articulu in nugoresu
Another (アナザー , Anazā) est unu romanzu horror giapponesu chi b'at tentu s'idea Yukito Ayatsuji e Kadokawa Shoten l'at prubbicau in su 29 de Santu Gabine in su 2009. Una vortada in manga l'at prubbicada Young Ace (de sa Kadokawa Shoten etottu) in intro de maju in su 2010 e de jannarju in su 2012. Su primu episodiu de sa serie anime est istau trasmissu in su mese de jannarju de su 2012.
Trama[modìfica | modìfica su còdighe de orìgine]
In su 1972 un'istudiante populare meda de lumen Misaki ispirat pro un'intzidente in su cursu de s'annu iscolasticu. Sa classe inube attendiat sas lessiones, sa setzione 3 de sa Yomiyama Nord, abbarrat tottu abbuluzada e isseperat de sichire s'annu comente chi nudda siat mai accadiu, adderettura fachende finta chi issa non sia mai bennia a mancare lassandeli unu bancu liberu e fintzas su postu in sa die de su diploma. Sa pitzocca morta peroe, cosa ispantosa, b'est in sa foto de classe.
In s'istajone de beranu de su 1998 unu pitzoccu de 15 annos, chi si nat Koichi Sakakibara, accudit a sa bidda de Yomiyama dae sa tzittade de Tokyo pro istare in cumpanzia chin sos jajos suos, in su mentras chi su babbu traballat in India. Attendet sas lessiones propriu in sa setzione 3, ma perdet una parica 'e chidas pro neghe de unu pneumotorace. Cando est in ricoveru, sos cumpanzos novos de classe sua li fachen visita e a pustis s'adobiat chind una misteriosa pitzocca, de lumene Mei Misaki, chi paret andande a s'obitoriu.
Una borta torrau in salude e dimissu, su pitzoccu cumintzat s'iscola fachendesi cussizare prus de carchi cosa dae tia sua: issa puru, peroe, non li narat nudda issupra su cumportamentu chi tenen sos fedales suos chin Mei, chi la trattan comente chi no esistat. Koichi est in cuffusione semper de prus e pedit prus vortas su chi est sutzedinde siat a Misaki etottu siat a sos cumpanzos, chi peroe non li torran imposta.
Sa tensione chi ja b'aiat a primu aumentat galu de prus cando una cumpanza de classe sua, Yukari Sakuragi, siche morit male istrampande dae s'iscala e acabbande impalada in sa punta de su parabba. A sa fine, che torrat a pizu chi custa morte siat petzi una de sas paritzas ligadas a sa classe 3 - 3. Edduncas Koichi e sos amicos suos Mei, Naoya Teshigawara, Tomohiko Kazami e Yuya Mochizuki chircan de isorvere su misteriu de cuss'annu malu 1972 ca dae cughe est cumintzau tottu: difattis sa morte sichit a corfere chenza piedade sa setzione 3 cando resurtat chi b'est un'istudiante in prus, ja bell'e mortu dae tempus meda, chi est sa causa primaria de tottu su chi de malu capitat in sa classe.


text:
Deutscher Werkbund
Articulu in logudoresu
Su Deutscher Werkbund ("lega tedesca de sos artigianos"), fit una associatzione tedesca cumposta dae artistas, architetos, designer e industriales, fundada a Monaco de Baviera in su 1907, pro iniziativa de s'architeto Hermann Muthesius, de s'imprenditore Karl Schmidt e de su politigu Friedrich Naumann cun s'iscopu de creare una forte ligadura tra s'industria e sas artes applicadas. Su Werkbund at rappresentadu una tappa importante in s'isvilupu de su architetura moderna e de su design industriale, in particolare in sa successiva fondazione de su Bauhaus. Su movimentu est restadu in attividade finas a su 1934 cando fit istadu supressu dae su regime nazista e fit istadu fundadu a nou in su 1950 e dureidi finas a sos annos '60.
Precedentes[modìfica | modìfica su còdighe de orìgine]
In su 1898 Karl Schmidt aiat fundadu in Hellerau su Deutsche Werkstätten für Handwerkskunst. In su 1903 Peter Behrens fit istadu nominadu direttore de sa Kunstgewebeschule de Düsseldorf. In su 1904 Friedrich Naumann aiat pubblicadu unu saggiu intitoladu Die Kunst in Machinenzeitalter (S'arte in s'epoca de sa machina) in cui susteniada chi pro sa prosperidade de sa Germània, chi no aiat materias primas, s'unicu modu fit de ponnere in su marcadu mondiale prodottos de calidade meda alta. In su 1906 in Dresda Muthesius si accordat cun Naumann e Schmidt. E gai s'annu poi aiana fundadu s'Associatzione de su Deutscher Werkbund in cui bi fini puru doighi artisatas indipendentes e doighi dittas artigianales. Tra sos artistas autonomos bi fini: Peter Behrens, Theodor Fischer, Joseph Hoffmann, Bruno Paul, Richard Riemerschmid. In d'unu segundu tempus fini intrados in su grupu: Joseph Maria Olbrich, Heinrich Tessenowe Henry van de Velde.
Iniziativas importantes[modìfica | modìfica su còdighe de orìgine]
- In su 1914 su D.W. aiat organizadu s'esposizione de Colonia, in cussa occazione aiada commissionadu a Henry van de Velde sa costruzione de unu teatru , che est istadu dirruttu s'annu a poi a causa de sa Prima Gherra Mundiale. Su padiglione pro ospitare sas oberas de su Werkbund l'aia progetadu sos architetos Walter Gropius e Hannes Meyer, Bruno Taut aiat realizzadu su Glaspavilion (unu padiglione totu de idru).
- Pro s'esposizione de Stoccarda de su 1927 su Werkbund aiada ingarrigadu pro sa progettazione de su quartieri residentziale Weissenhof, oltre a sos membros suos, architetos de fama internatzionale comente Le Corbusier, Ludwig Mies van der Rohe, Ludwig Hilberseimer, J.J.P. Oud, Hans Poelzig, Hans Scharoun.
Custu eventu at seignadu unu puntu frimmu pro su Movimentu Modernu, difattis in custa secustanzia fini istadas isperimentadas soluziones meda differentes in sa direzione de coerenza fra estetica e funzionalidade in s'architettura moderna, senza pero chircare unu istiliu unitariu.


text:
A hot, sweet and lovely flamenco song from my new album “Unespected Sound”. To order my last Cd – UNESPECTED SOUNDS mail to: alessandromusicale@gmail.com
“Fuego y Flamenco”, like Love passion
Posted on by alessandroquerzoli Inviato su biografia, music, musica, percussioni, percussionista, percussionista italiano, top percussionista italiano Tag alessandro querzoli, aperitivo, art, best percussion, chitarra flamenca, flamenco, flamenco guitar, guitar, live percussion, mexico, miglior percussionista, music, musica, party, percussion, percussioni, percussioni dal vivo, percussionista, performance, spagna, top percussioni, top percussionista Lascia un commento


text:
múgghere , vrb: mugi, múgiri, mújere, múlgere, múlghere, múlgiri, múrgere, múrghere, múrguri Definitzione istrínghere sa tita a manos (o is tzimingiones, si est baca) o fintzes passare is tzimingiones in mesu de is pódhighes coment'e a tiradura a manera de ndhe fàere essire su late; nau de àteru, istrínghere cosa fintzes a atrotigadura a manera de ndhe dhi fàere essire abba o súciu; nau in cobertantza, isfrutare / pps. múlghidu, multu, muntu, murtu Sinònimos e contràrios múgliri / atipriare, isciuciai / irfrutuare Maneras de nàrrere csn: m. a sa cadhigada = a s'imperriotu, ponindhe su fiadu suta de ancas e murghindhe a conca imbassiada a cara a betu contràriu; m. a cúcuru in culu = apispirinados in daisegus de su fiadu; múrghere a unu che chera de abbatu = isfrutaidhu, pigaindedhi totu sa cosa, acomenti faint is allurpius Frases immoi mugeus is bacas ◊ murtas las azis sas berbeghes? ◊ ndh'at murtu duas, de berbeghes, in tantos annos chi fit pastore!…◊ como murghent fintzas a màchina ◊ murgiant a un'ipiolu ◊ is mannalissas si mulgiant in domu ◊ su babbu est mujenno ◊ cussa craba, candu dha mugint, imbrutat s'istrégiu!◊ custa manu mi dolet e no si dha fatzo a múrgere! 2. sa samunadora murghet sa robba samunada ◊ ti murgo a sa tatza su sutzu de un'arantzu ◊ sa lavatrice est murghindhe: candho faghet, istèrreche sa robba 3. ant postu sa giustíscia in movimentu pro la múrghere issos sa bidha! Terminologia iscientìfica pstr Ètimu ltn. mulgere Tradutziones Frantzesu traire, tordre Ingresu to squeeze, to milk Ispagnolu ordeñar, exprimir Italianu múngere, strizzare Tedescu melken, auswringen.
múgliri , vrb: mulli, múlliri, múxere, múxiri Definitzione istrínghere sa tita (o is tzimingiones) a manos o fintzes passare is tzimingiones in mesu de is pódhighes coment'e a tiradura a manera de ndhe fàere essire su late; nau de àtera cosa, istrínghere o trochigiare sa cosa a manera de ndhe fàere essire abba o àteru (fintzes iscúdere, pistare)/ pps. múgliu, múlliru, múlliu, múxiu / m. su giuncu = profizare e colare in carchi ata su zuncu (mascru) friscu pro lu triballare a lu fàghere a presorzos; múlliri is cambas = dòrchere, profizare de sa debbilesa (o pro irfortzu) Sinònimos e contràrios iscrapicare, múgghere* Frases su pastori dónnia dí depit acorrai e mulli is brebeis ◊ acorru is brebeis e dhas mullu: ma portant pagu lati… a candu mi acatu ca funta is duas de chitzi! ◊ fui muxendu sa baca de siu Danieli 2. dhi mullint is cambas ca su chi portat apitzus est tropu grai ◊ ti timu pagu e chi ti movis ti mullu cument'e unu giuncu! Sambenados e Provèrbios smb: Múlliri Tradutziones Frantzesu traire Ingresu to milk Ispagnolu ordeñar Italianu mùngere Tedescu melken.
mullimènta, mulliméntu , nf, nm Definitzione su múlliri, su trebballu de múrghere Sinònimos e contràrios muglidura, multura, murghinzu Frases su pastori at acorrau is brebeis po sa mullimenta ◊ nc'est passau in mesu de su tallu a s’ora de sa mullimenta e at isciumbullau is brebeis Ètimu srd. Tradutziones Frantzesu traite, mulsion Ingresu milking Ispagnolu ordeño Italianu mungitura Tedescu Melken.
murghidúra , nf: murghitura, murgidura Definitzione su múrghere, nau fintzes de sa manera de fàere cosa (coment'e murghendho: fàghere a m.) Sinònimos e contràrios muglidura, mullimenta, multura Frases su tempus de sa murghidura ◊ custu est late de murghidura frisca Ètimu srd. Tradutziones Frantzesu traite, mulsion Ingresu milking Ispagnolu ordeño Italianu mungitura Tedescu Melken.
murghínzu , nm Definitzione su múrghere Sinònimos e contràrios muglidura, mullimenta, multura Frases tocat a li dare una manu in su murghinzu ca est a solu ◊ su triballu mannu de su pastore est su murghinzu Ètimu srd. Tradutziones Frantzesu traite, mulsion Ingresu milking Ispagnolu ordeño Italianu mungitura Tedescu Melken.


text:
aundhàda , nf: aunnada, undada Definition undha, abba chi si movet a meda totu impare, sa currente manna chi calat in is errios candho si prenent e fintzes ch'essit fora de su letu Synonyms e antonyms lamada 1, mallada Sentences e cantas aundhadas no at bidu cussu ponte!… Etymon srd. Translations French vague English wave Spanish oleada, crecida Italian ondata, pièna German Wellenschlag, Hochwasser.
cadhàda , nf: cadhata Definition cosa chi si pesat in artu, nau pruschetotu de is fràmmulas de su fogu (ma fintzes de pruine); cuadhu o undhada manna de abba Synonyms e antonyms cadharida / aundhada / arborada Sentences ti moves dogni tantu brinca brinca e a cadhadas ti pesas che fogu (N.Marchetti)◊ dade tentu ca bi apo bidu cadhadas de fogu! ◊ si pesaiant cadhadas biancas che fumentu: fint sas undhas in su mare avolotadu ◊ su cadhu s'est pesadu a cadhadas Etymon srd. Translations French grosse vague English big horse, billow Spanish oleada Italian cavallóne German großes Pferd, Brecher.
mallàda , nf Definition fràmula de fogu chi si pesat arta; undha de abba in mare chi s'iscudet a is orrocas Synonyms e antonyms mallaciada / fiamarida, gliamada, pampada / aundhada, cabadhone Sentences is dimónius iant ghetau una mallada de fogu, pariat ca totu sa domu depiat pigai fogu 2. sa fentana fiat fachi a mari e dhui cantaiat asuta sa mallada iscuta a is iscóllius ◊ sa mallada atzàpuat a is iscóllius ◊ sos mortos in mare ndhe los at bogados sa mallada Etymon srd. Translations French vague, grosse vague English billow Spanish llamarada, oleada Italian ondata, cavallóne German Woge.


text:
intofàre , vrb Definitzione calàre a fundhu, coment'e faendho fossu Sinònimos e contràrios aciufae, afundae, afungai 1, ifungutare 2. sunt istigas intofadas in su ludu Ètimu srd. Tradutziones Frantzesu s'enfoncer Ingresu to sink Ispagnolu precipitar Italianu sprofondare Tedescu versenken.
rúchere , vrb: arrúere, irrúghere, orrue 1, rúere, rúghere, urrúere Definitzione calare, o fintzes betare, a terra a cropu, in cobertantza fintzes andhare male de cunditziones; su istare in dossu de unu bestimentu, bestiu, po comente paret abbaidau de artu in bàsciu e istat a chie dhu portat / pps. rutu Sinònimos e contràrios atzapulai, botare, cairi, corriare, falare, iscaltinare, iscasidhare, isdobbiare, istrampare / betae / dèchere, iltare | ctr. arritzare, pesai Maneras de nàrrere csn: rúere a costa lada, a costa longa = ponindhe totu su dossu in terra; rúere a palas pessegus = addaisegus, a palas issegus; rúere dae su letu a unu (nadu de ccn. pro su prus a dimandha retórica)= èssere de domo, parente costrintu de bi àere óbbrigu a li dare cosa, a l'azuare; rúere in eréssia (nadu de siendhas)= tocare o bènnere dae sos mannos; rúere a malàidu = collire maladia Frases a sas domos che lis ruchet s'ingrostu ◊ sos muros fatos male ndhe ruent ◊ ch'est rutu dae cadhu ◊ in cussa falada at fuzidu e rutu est! ◊ e ite si rues e iscudes a calchi logu, sentza de ochiales?!…◊ a rúere za est fàtzile: su bellu est a si ndhe pesare! 2. no paret beru chi sonos fatales de débbiles trumbitas ndhe apant rutu muràglias colossales (S.Casu)◊ Antoni iscudet un'ispalada a su cumpanzu azommai lu rughet 3. sa túnica in su chitu li rughiat che pintada (F.Cambosu)◊ su gapote ti rughet in palas che pintatu 4. no mi ch'est mancu rutu dae su letu, no, pro li fàghere cussu piaghere! ◊ dae s'atrivimentu e dae sa bragheria che so rutu in sa disaura prus manna Sambenados e Provèrbios prb: chie no est rutu podet rúere Ètimu ltn. ruere Tradutziones Frantzesu tomber, s'écrouler Ingresu to fall Ispagnolu caer, precipitar Italianu cadére, precipitare, crollare Tedescu fallen, stürzen, einfallen.
scabiossài , vrb: scaviossai Definitzione betare in d-unu scabiossu, iscrébigu, o àteru, de logu artu Sinònimos e contràrios imbolare, ispantumare, isperrumai, issussiare Frases nc'eus a scabiossai sèmpiri de prus a fundu ◊ nci dh'at scabiossau conca a bàsciu de susu de una roca ◊ lessintiminci cabai de su trenu, chi no mi nci scabiossu! Tradutziones Frantzesu précipiter Ingresu to precipitate Ispagnolu precipitar, despeñar, arrojar Italianu precipitare Tedescu hinabstürzen.
trabentàre , vrb: atrabentare, traventare, treventare Definitzione betare o cuare o fintzes pigare e pònnere in d-unu trabentu, in d-una péntuma o gruta, in logu chi no dhu potzant o est difícile mannu a dh'agatare; fintzes solu andhare, tzucare a calecunu logu / trabentare fogu = traghedhare fogu, isparare Sinònimos e contràrios irborrocare, irrainare, ispantumare, isperrumai, issussiare, trapantare / abbuare, acuae, apatai, aprecolare, cuerrai, impertusare, intuvedhare, intuzare, istugiai, tudai / furai Frases si ch'est trabentadu in sas badhes ue teniat su bestiàmine ◊ mi mancat su poledhu: cale lampu nche l'at trabentau?! ◊ pro isse fit giómpida s’ora de si traventare e lassare sa bidha ◊ sas fórtighes a ue che las azis traventadas, chi no las agato?! ◊ a su secuestradu si l'ant traventadu aterue ◊ menzus mortu o traventadu, pro li atacare cussos! 2. si fit colau marzane si nche aiat trabentau peri sa gama! ◊ su riu che traventaiat totu candho si leaiat sas campuras 3. pone in motu sa màchina ca traventamus a Orune! 4. sos carabbineris li ant trabentau focu e li ant chimentau su bratzu Ètimu srd. Tradutziones Frantzesu jeter dans un rocher Ingresu to throw down Ispagnolu despeñar, precipitar Italianu dirupare Tedescu abstürzen.


text:
Home > � et pr�s de
Ernesto Basile architetto stile Liberty
Ernesto Basile (Palermo, 31 gennaio 1857 à Palermo, 26 agosto 1932) è stato un celebre architetto italiano, esponente del modernismo internazionale e del Liberty.
Figlio dell'architetto Giovan Battista Filippo, dopo la laurea in architettura conseguita alla Regia Scuola di ...
Aller � la page >
Figlio dell'architetto Giovan Battista Filippo, dopo la laurea in architettura conseguita alla Regia Scuola di ...
Aller � la page >
� ET PR�S DE ernesto basile architetto stile liberty
Share page:


text:
abàntidu, abàntiru , nm: avàntidu, avantu Definitzione su chi si narat de bonu po unu, ponendhosidhu a méritu, a proa, a balentia Sinònimos e contràrios bàntidu, bantu, blaga Ètimu srd. Tradutziones Frantzesu vanterie Ingresu boast Ispagnolu honor, gloria Italianu vanto Tedescu Prahlen.
bragài , vrb: abbragare 1, bragare Definitzione fàere braga, èssere cuntentone de una cosa, de sèi etotu, su si pigare a bàntidu o su si giare bàntidos Sinònimos e contràrios lantarinare, spamparrai Frases fit bragandhe ca giuchiat sa camisa ammedonada a beculeris mannos ◊ una corròncia si che tzacat braghendhe in mesu de sos paones, bestida cun pumas de paone ◊ de su monte chi tenent ant resone a si ndhe bragare Ètimu srd. Tradutziones Frantzesu faire le m'as- tu-vu, faire le fanfaron Ingresu to boast Ispagnolu hacer el fanfarrón Italianu spacconeggiare, fare lo spocchióso Tedescu prahlen.
bravantài, bravantàre , vrb Definitzione fàere su brafanteri Sinònimos e contràrios bravanteriai, bravatonare, ismagliatzare, ladrare Frases si est bravantau chi mi at basau Ètimu srd. Tradutziones Frantzesu faire le bravache, se vanter Ingresu to boast, to brag Ispagnolu jactarse Italianu braveggiare, millantare Tedescu prahlen, angeben.
bravatonàre , vrb Definitzione fàere su brafanteri Sinònimos e contràrios bravantai, bravatzare, ismagliatzare Ètimu srd. Tradutziones Frantzesu faire le bravache Ingresu to grag Ispagnolu jactarse Italianu braveggiare Tedescu prahlen.
ismagliatzàre , vrb Definitzione fàere s'immagliatzu Sinònimos e contràrios bravantai, bravatonare, ismatutzare 1 Ètimu srd. Tradutziones Frantzesu fanfaronner Ingresu to brag Ispagnolu bravuconear Italianu sbravazzare Tedescu prahlen.
lantarinàre , vrb Definitzione abantare, su si crèdere tropu Sinònimos e contràrios abantai, bragare, pazesare, spallerai Ètimu srd. Tradutziones Frantzesu tirer vanité (de), se vanter (de) Ingresu to boast Ispagnolu vanagloriarse, jactarse Italianu vanagloriarsi Tedescu prahlen.
scióru , nm: iscioru* Definitzione su sciorai, su fàere a bíere totu su chi unu tenet o at fatu de bellu, a braga, lussu o cosa meda chi si giaet a bíere Sinònimos e contràrios scioria Frases scàvula làmbrigas de scioru, allebiadí sa cuscéntzia de su malu scinitzu e scrivida, scrivida cun gana! ◊ ocannu si est afestau sant'Efis cun grandu scioru de genti lómpia de dogna logu ◊ lassadhus fai, ca gei dhis passat su scioru! ◊ nant chi su scioru de cudha domu siat totu unu scioru prenu de dépirus… Tradutziones Frantzesu ostentation, faste Ingresu show off, pomp Ispagnolu ostentación, fasto Italianu sfòggio, ostentazióne, fasto, fastosità Tedescu Prunk, Prahlen, Prunkhaftigeit.
spallerài , vrb: ispallerai* Definitzione fàere su pageri, su si giare bàntidos Sinònimos e contràrios abantai, bragai, lantarinare, spamparrai, sproboxai Frases at arrespúndiu spallerendusí ◊ si fiat castiau in d-una scivedha de àcua e spallerendusí iat nau: Pàrgiu própriu unu signori! Tradutziones Frantzesu se vanter Ingresu to boast Ispagnolu jactarse Italianu vanagloriarsi Tedescu prahlen.


text:
Sèberos de Sarvadore Serra leados dae s’òpera “Nèbida” de Miguel de Unamuno y Jugo traduida in sardu dae Giovanni Muroni e publicada dae Condaghes in su 2011 (colletzione Àndalas).
E si fiat firmadu in sa ghenna de sa domo a ue fiat intrada sa pitzoca losana chi lu giughiat calamitadu in fatu de sos ogros suos. E tando si fiat abbigiadu Augusto chi l’aiat posta in fatu. Sa portiera de sa domo lu fiat abaidende cun ogritos malitziosos, e cudda mirada l’aiat sugeridu a Augusto su chi depiat fàghere tando.Leave a comment


text:
Eja, is camionistas, chi portant totu sa cosa chi agataus in is butegas chi nosi serbit a biviri, ant nau ca eja po unu scioperu, chi at a partiri de lunis chi benit chena si connosciri s’acabu, chi erriscat de frimai sa Sardigna.
Est custu chi nd’est bessiu a campu eris, a s’acabu de un’atobiu aprontau in Tramatza de prus o mancu trexentus camionistas, erribaus de dogna corrunconi de s’Isula po nai ca nou a su pretziu de is carburantis chi est bessendu finas a is steddas. Tres oras de inchietu e de morrungius comenti mai, in perun’atra ocasioni si funt bistus.
Sa nova fait a timiri a totus e comenti si est connota a postu sa genti in pensamentu. Cosas mai bistas: totus a comporai cosa de papai e a si preniri is machinas de carburantis. In dogna parti de Sardigna, de sa parti arta a sa parti bascia: butegas prenas de genti chi timit. Est unu mundu custu? Nou, giai ddu scieus totus ca no est cussu chi eus bisau. Peus de totus is poburus, cussus chi non tenint un’intrada segura e gherrant dogna dì po unu pratu de macarronis. Ma ita feus nosu e ita eus fatu finas a oi? Nudda, eus castiau s’ortigeddu nostu, nosi bastaiat e nosi bastat comenti andat sa vida a nosu e non castiaus su chi teneus a su costau. Sa beridadi est custa, non cicheus de abarrai a ingiriu de unu didu.
“Su scioperu at essi volontariu, ma sa bogi depit erribai a totus – at nau Massimilianu Serra, unu de cussus chi at aprontau s’atobiu de Tramatza –. Seus prontus a nosi frimai po nosi fairi ascurtai de chini cumandat. Aici non podeus andai a innantis. Non feti su carburanti, chi est lompiu a unu pretziu chi mai iaus possiu pensai, ma is morrungius nostus funt finas po su dinari chi ndi bessit de sa buciaca in donnia chi depeus bessiri in d’una navi, e cussu po aconciai is machinas o po cambiai is gomas. Non ce dda feus prus e po cussu de lunis chi benit nosi frimaus.
Màuru Mura
“Attività realizzata col contributo della Regione Sardegna – IMPRENTAS 2021-2022 LR 22/2018, art. 22”
Foto: https://www.rassegneitalia.info/canada-la-rivolta-dei-camionisti-per-la-liberta-tutti-in-marcia-verso-ottawa-contro-lobbligo-vaccinale-video/


text:
bollònca , nf: buglianca, bullanca, bullonca, bulluca Definizione busciuca o bubburuca de abbruxadura, de sabone, de abba, de salia; fintzes fruschedha, gurone Sinonimi e contrari bobbollonca, bubbulica, bubburuca, buciuca, bodhonca, fiodha, ilfiodha, impudha / babballuca Frasi in manu zuchiat una bollonca chi si at fatu fachendhe unu zirante ◊ est cun sas ancas prenas de bolloncas ca nch'est colau in mesu de s'urtiga ◊ rimédios e ispannos sanant dogni bullanca ◊ is bullucas s'isciopant 2. sas leadas in giru chi mi as fatu sunt bullancas de sabone! ◊ su pisci est annadendi fadendi bullucas in sa bratzita ◊ sighit cun is ogus su fui fui de bulluchedhas de saboni Etimo srd. Traduzioni Francese cloque, bulle, ampoule, vésicule Inglese small blister Spagnolo burbuja, ampolla Italiano bólla, vescichétta Tedesco Blase.
bumbúlla , nf Definizione ispétzia de grobbuledhu chi faet s'abba candho proet o candho budhit in sa pingiada; buciuchedha chi faet sa pigota o un'abbruxadura / pesai sa b.; bumbulledha prena de àcua; b. de àcua cun saboni Sinonimi e contrari bobbollonca, bollonca, bubbulica, buciuca, bulluca, burbudha, ilfiodha Frasi sa pigota fait bumbullas ◊ is bumbullas dhas fait su pani chi no est bèni axedau Etimo srd. Traduzioni Francese cloque, bulle, ampoule Inglese small blister, bubble Spagnolo burbuja Italiano bólla, vescichétta Tedesco Blase.
fiòdha , nf: friodha Definizione buscichedha o bubburuca chi si faet in sa pedhe prena de abbadúgia Sinonimi e contrari bobbollonca, bollonca, bubbulica, buciuca, bulluca, ilfiodha, isciota Traduzioni Francese cloque, bulle, ampoule Inglese blister Spagnolo ampolla Italiano bólla acquaiòla Tedesco Blase.
gàdhara , nf: àdhara, gàdhera, gràdhara, gràdhera, gràdhula Definizione genia de birilla chi faet su crecu (est una maladia po puntura de bobboi); ladamíngiu intostau atacau a su pilu de is animales; su frutu a pibionedhos chi faet su modhitzi / gàdhara de sóriche = ledaminedhu de sórighes Sinonimi e contrari bachica, badharola, cocoredha, cucurudhú, dhàdhara, varvaríssia / cadhajoni, ladhagione, làdhara / lentíschinu Frasi mi paret de l'èssere biendhe, su pitzinnu, currillandhe ifatu de sas gràdheras de chercu ◊ amus chircau sas gràdheras de Sant'Àgada pro fàchere sessare sas tempestas 2. fachiat su cabadhu isculivitàndhesi e currendhe chin sos sonazos a gràdhara ligaos a trucu Etimo ltn. gallula, *glallula Traduzioni Francese galle, petite galle Inglese gall, blister Spagnolo agalla Italiano galla, gallòzzola Tedesco Galle.
ilfiòdha , nf: infiodha, isfiodha, isfiodhe Definizione genia de busciuca chi si ndhe artzat in sa pedhe, prena de abbadúgia, po abbruxadura o maladia Sinonimi e contrari bobbollonca, bollonca, bubbulica, buciuca, bulluca, bumbulla / fiodha, freadura, ingheta, iscardidura, isciota, piticada Traduzioni Francese cloque, ampoule, bulle, vésicule Inglese blister Spagnolo ampolla Italiano bólla da ustióne, flittèna Tedesco Blase.
lauguadhínu , nm Definizione erba sardónia o àpiu burdu de arriu o fenugu de àcua, genia de erba mala chi assimbígiat a s'àpiu areste ma chi faet mòrrere animales e gente Sinonimi e contrari apiuareste, apiubburdu 1, lauadhini, pàrdinu, turgusone 1 Terminologia scientifica rba, Oenanthe crocata Etimo srd. Traduzioni Francese renoncule de Sardaigne Inglese blister buttercup Spagnolo nabo del diablo Italiano èrba sardònica Tedesco Wasserfenchel (giftig).


text:
fría , nf, nm: friu Definition orrughedhu piticu de cosa; un'iscutighedha, apenas de tempus / in sa nada: sete frios!... = pagu puru!... (pagu diaderus!); unu friedhu = un'iscutighedha Synonyms e antonyms chilivrida / amenzesu, iscàmpiu, iscuta, patrefíliu, ratu 2 / pacu Sentences ancu lu facant a frias!◊ si nc'est iscutu in costas de unu monte e fatu s’est in centu milla frias 2. in s'oltu meu solu bido a tie, iscalzurúgiu, cantas calchi friu ◊ custos pipios sunt sanos, allegros e bonos e paret chi a frios mi calment sa ferida ◊ tempus ci arribbas e fuis, firmadí unu friu! ◊ est istatu unu friedhu a sa muta ◊ unu friu, li sont colatos in conca totucantos sos anneos de sa vita ◊ unu friedhu solu totus si fint assuconatos 3. nachi at triballadu: sete frios…, tenet totu chentza fatu! Translations French instant English moment, only a little Spanish instante Italian istante, pochino German Augenblick.
gradixédhu , nm: gredixedhu Definition min. de gredu: un'apenas de tempus Synonyms e antonyms grei, iscuta, mamentu, pódhixi, tanchixedhu Sentences iscurtant unu gredixedhu e intendendi boxis nci passant deretus ◊ aspetimí unu gredixedhu, gei torru illuegus! ◊ apustis de unu gredixedhu si est postu a isconchiai Scientific Terminology tpc Translations French instant English moment Spanish instante Italian àttimo German Augenblick.
iscampiàda , nf Definition su bíere o su si fàere a bíere (e fintzes su andhare a bíere, a compidare) impresse impresse, un'iscutighedha, giustu su tanti de nàrrere chi s'est bistu o est andhau Synonyms e antonyms acerada, acherada, acrarada, incarada, incrarada / acostada, lómpia / iscuta, istraviara | ctr. cuada, iscumpàssida Idioms csn: èssere a iscampiadas, a s'iscampiada = a bicuacas, a tretus, a iscutas; fàghere css. a s'i. = in su mamentedhu chi unu si agatat chentza abbaidadu, chentza tentadu Sentences at fatu un'iscampiada a una de sas bidhas de su fúrriu ◊ semus triballendhe umpare ma nos vidimus a iscampiadas 2. l'apo bidu un'iscampiada Etymon srd. Translations French en passant, instant English glimpse, moment Spanish de pasada, instante Italian sfuggita, àttimo German Augenblick.
iscàmpiu , nm Definition pagu pagu de tempus, su tanti de si fàere a bíere, coment'e una lampada / fàghere ccs. a s'i. = apenas chi fait Synonyms e antonyms àchiu, fria, iscuta, paterefíliu, ratu 2 Sentences aiseto sa note pro un'iscàmpiu de vida (L.Mele)◊ àpiu s'iscàmpiu, curriat a graminare pacos frochedhos ◊ si apo iscàmpiu benzo a ti agatare ◊ no apo iscàmpiu de nudha! ◊ cussu trabballu no mi lassat atzicu de iscàmpiu Etymon srd. Translations French petit moment English bit Spanish ratito, instante Italian attimino German kleiner Augenblick.
paterefíliu , nm: patifíliu, patinefillu, patrefígliu, patrefíliu, patrefíriu Definition iscutighedha de pagu tempus, unu sinnu, una furriada de ogos, su tempus de si fàere su sinnale de sa grughe Synonyms e antonyms fria, iscàmpiu, iscuta Sentences no parit beru, in d-unu patrefígliu totu custu scarcàsciu! ◊ ant ispedhadu su fiadu in d-unu patrefíliu ◊ arregortus duus panis, in patinefillu si dhus at iscatasciaus! Scientific Terminology tpc Etymon ltn.e Pater et Filius Translations French moment English moment Spanish instante, rato, momento Italian àttimo German Augenblick.


text:
aciúgnere , vrb: aciúngere, aciúnghere, aciunghi, aciungi, aciúngiri, agiúnghere, agiúngiri, assungi, atzúgnere, atzúnghede, atzúnghere, atzúnghiri, atzúnnere, azúnghere Definition sighire a pònnere de sa matessi cosa, pònnere cosa in prus; aunire apare duas cosas; lòmpere a calecunu logu cun is manos o cun calecuna cosa Synonyms e antonyms aciuntai, additzionare, agiànghere, agnànghere, ammedare, annatare, annúnghere, summai / arribbai, lòmpere | ctr. bocare, leai Sentences aciunghe una pariga de tzitzones a su fogu! ◊ si aciúngiat chi de sa lana ndi at fatu mígias bellas ◊ sa bestimenta dhi aciunghet bellesa a sa fémina ◊ male apitzu de male no mi as a cherre atzúnghede!◊ cheriu atzúnghiri una cosa a su chi as nau tue ◊ atzunghidhi sale a s'olia in sa brúina!◊ azunghindhe deghe bortas custu matessi tantu faghet suma manna!◊ pro lòmpere a s'àtera parte custos filos curtzos cherent azuntos 2. boliat manigiai s'arau ma aciungiat apenas a is manutzas ◊ tui ses bascitedhu e no aciungis a pigai cussa cosa in artu! Etymon srd. Translations French ajouter English to add Spanish añadir, incorporar Italian aggiùngere, integrare German hinzufügen.
agnànghere , vrb: annàgghere, annàghere, annànghere Definition pònnere una cosa cun s'àtera po fàere tot'unu, una suma, aciúnghere una cosa a un'àtera / pps. annantu, annatu, annànghiu Synonyms e antonyms aciúgnere, additzionare, agiànghere, ammedare, annatare, summai | ctr. bocare, irjànghere, leai, miminare Sentences donzi tantu agnanghiat linna a su furru ◊ dae tantu in tantu annàgheli custa ficumurisca a su lapiolu ◊ est a annànghere pena subra a pena ◊ si faghes gai ti annanghes disonore ◊ ndhe li annango un'àteru pagu ◊ dàemi sa valude de sa cosa annaghèndhebbi su chimbunu! ◊ si che bogas totu su chi bi amus agnantu ite bi restat? 2. raju cantu ti deghet sa cravata, issa ti paret nàschida in su tuju: sos chírrios ti arrivint a benuju forsi ca ses bascitu o l'as annata! Etymon srd. Translations French ajouter, joindre English to add, to connect Spanish añadir Italian aggiùngere, connèttere German hinzufügen, verbinden.
ammedàre , vrb: ammelai 1, ammelare, ammenare, ammerare Definition sighire a betare a un'istrégiu, prènnere meda / ammelai una carrada = annúnghere binu a sa cuba comente sighit a budhire su mústiu Synonyms e antonyms aciúgnere, agnànghere, annúnghere, assusai 1 | ctr. bocare, ilbagantare Sentences ammera abba a sa padedha ca est pagu su brou! ◊ ammera sale a sa cassola ca est bamba! ◊ at ammerau ozu a sa làmpana ◊ is giorronadas suas fiant a binnennare, mirare cupones budhindo, prentzare binatza e ammelare carradas ◊ s'irrichesa terrena su coro no ammenat! Translations French remplir jusqu'au bord, combler, ajouter English to add, to fill up Spanish colmar Italian colmare, aggiùngere German auffüllen, hinzufügen.
annúnghere , vrb Definition aciúnghere, pònnere o betare àteru de sa matessi cosa; acapiare, pònnere impare duas cosas, duos orrugos de sa matessi cosa (no sèmpere)/ annúnghere pane a brou = impeuai una cosa; pps. annuntu Synonyms e antonyms aciúgnere, aciuntai, agiànghere, agnànghere, ammedare, annatare, crèschere | ctr. bocare, leai Sentences a sa padedha bi cheret annuntu abba ◊ bi at chie a su binu bi annunghet abba Etymon srd. Translations French ajouter English to add Spanish añadir Italian aggiùngere German hinzufügen.


text:
Definizione Definizione
Sinonimi e contrari Sinonimi e contrari
Modi di dire Modi di dire
Frasi Frasi
Cognomi e Proverbi Cognomi e Proverbi
Terminologia scientifica Terminologia scientifica
Etimo Etimo
Traduzioni Traduzioni
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
calòre, calòri , nm: colore 1 Definizione
su caentu chi lassat andhare su fogu o css. àtera funte de energia prus càrriga: de totu is formas de energia (mecànica, elétrica, luminosa, sonora) est sa chi prus s'isperdet; sa furighedha de is animales fémina (ma dhu narant de gente puru) candho bolent su mascu
Sinonimi e contrari
alore,
caentu,
callentori,
caloria,
calura
/
more,
sua 1,
subore
/
cdh. cammariola
| ctr.
friorzu,
frios
Modi di dire
csn:
pònnere a calore a focu, a colore a fogu = aparadu a su fogu, acurtzu a su fogu de si caentare; còiri a colori a fogu = arrustu; animale in calores = in more, chi cheret su mascru
Frasi
a seranu sas famíglias si riuniant a nàrrere contos a colore a fogu ◊ dhus apu fatus seci a colore de fogu ◊ in su furru no bi at colore ◊ sa peta rassa a colore a colore che l'arrustiat in suta de su fogu (Z.Virdis)◊ sa cótzula fit cota in sa tzidha a colore lentu
2.
comente intrat s'istiu sas berbeghes benint in calore
3.
titia, cussa picioca a gonna crúcia crúcia cun custu frius: ndi portat de caloris!…
Etimo
ltn.
calore(m)
Traduzioni
Francese
chaleur
Inglese
heat
Spagnolo
calor
Italiano
calóre
Tedesco
Wärme.


text:
achicài , vrb: achicare, acricai 1, acricare Definizione aconciare o carrigare su fogu, pònnere linna a su fogu, fàere fogu; pònnere coment’e iscudendho Sinonimi e contrari assissai, atzipare, intzicare, ischichinare, scarrabbussonai Frasi chie achicat cun sida afumat sa minestra ◊ achica fogu cràdiu a su lapiolu fintzas chi àntziat su recotu ◊ sunt sempre achichendhe gherras in cue ◊ mancu in su fogu titones ischis pònnere, ne achicas ◊ pro los achicare agiunghesit àtera sida ◊ s'ollu po friri si porit torrai a imperai ma no tocat a dh'acricai fogu 2. sa guàrdia est marranu de vídere una vetura chi l'achicat deretu una contravintzione ◊ archibbusada, aite no ti ndhe achicas àtera de linna supra?! ◊ m'imposto lestru e cun s'arma l'acrico sa segundha fusilada ◊ bella cussa trempa, po dhoi acricai una bussinada! Etimo srd. Traduzioni Francese attiser Inglese to stir (up), to give Spagnolo atizar Italiano attizzare, appioppare Tedesco schüren.
assissài , vrb: assitzai, atzitzai, atzitzare Definizione acostire is tzitzones a su fogu, achicare, aconciare su fogu a manera chi tèngiat de prus; fintzes acoragire, nàrrere cosa a ccn. po chi si pòngiat a fàere Sinonimi e contrari achicai, atzipare, ischichinare, scarrabbussonai / incidai, insulliri, insissiligai Frasi assitza, assitza acanta a su forredhu! ◊ at assitzau su fogu ca est pitzulau a tussi ◊ at assitzau bèni is mutzionis de su fogu e aciuntu linna 2. caru Antoni Gramsci, as donau vida e libbertadi po ai assitzau s'ómini a sa lota! (G.Zedda)◊ mi aporrint unu tancu de petza e totus mi assitzant a papai ◊ sa molinàrgia cun su strúmbulu assitzat su molenti Etimo ltn. *attitiare Traduzioni Francese attiser Inglese to poke Spagnolo atizar, hurgonear Italiano attizzare, rinfocolare Tedesco schüren.
atzipàre , vrb Definizione aconciare su fogu ponendhodhoe bene is tzipas, is tzitzones Sinonimi e contrari abbibare, achicai, assissai, ateneae, atzipajare, ischichinare, scarrabbussonai Frasi est a s'atzipa atzipa duos mutzigones in su foghile Etimo srd. Traduzioni Francese alimenter le feu Inglese to foment Spagnolo atizar el fuego Italiano fomentare, alimentare il fuòco Tedesco das Feuer unterhalten.
incidài , vrb: incidiare, incirai 1, insidai 1, intzediare, intzidare, intzidiare, intziliare, intzirai 1, intzitai, intzitare Definizione mòvere o fàere mòvere s'àteru atzitzandhodhu, naendho e faendho e ofendhendho puru, ponendho s'unu contras a s'àteru / incirai su logu = pònnere sa zente, sos àteros, o fintzas solu s'àteru in buluzu, fàghere pessare in su malu Sinonimi e contrari aciopai, ateneae, atiare, auntzare, imbriscare, incirigare, inciulai, insissiligai, intrulliare, intzifrire, intzigare, intzudie, intzullire, issolociare, pretzipitare, sotae, tzintzigare, ubetzare, umprigare / intriscare, mincidiare, suberiare, purruntzare, tinghitare Frasi un'ora ses intzidiendhe: ma si ti aferro ti ndhe passo sa gana! ◊ a filla mia est sa cumpàngia chi dha incidat a fai cussas cosas ◊ ti pregu chi no insidis de fronti a custa disputa, chi no fatzas su disconnotu! (Pani)◊ prus de unu l'intzediaiat pro la cherrer fàghere cantare ◊ non m'intzédies: menzus mudu ti abbarra!◊ no dhi neris cosa, a su pipiu, ca dh'incidas, ca est dormendisí! 2. at incidau totu su logu chi depit andai a s'èstero ◊ su piciochedhu est incirendi is fradis a pedí dinai a sa mama ◊ ant iscambillau is pipius… funt giogus de natura…: ita bollis intzirai?! Etimo itl. incitare Traduzioni Francese provoquer Inglese to cause Spagnolo provocar, atizar Italiano provocare, rinfocolare Tedesco provozieren, wieder entzünden.
isfadhixàre , vrb Definizione murigare o mòvere sa braxa, iscutulare is tzitzones po istacare sa braxa Sinonimi e contrari ischicajare Etimo srd. Traduzioni Francese tisonner Inglese to move the embers Spagnolo atizar, hurgar Italiano sbraciare Tedesco mit den Armen fuchteln.


text:
Sos candelaos sunt durches de mèndula, cun formas vàrias: columbas, frores, fruta, tzoculitas, canes, brochitas e àteras ancora. Sa mèndula mòlida a fine a fine si coghet unu pagu in su tzùcaru cotu e pro unas cantas dies si càriat fintzas chi est lisa lisa e bella pro fàghere sas formas chi, a pustis chi ant assutadu sentza ddas còghere in su forru, si decorant cun tzùcaru coloradu, tragea e oro.
In sa provìntzia de Aristanis, custos durches di faghent ancora in sas bidda de Ilartzi, Abbasanta, Aidumajore ma sunt semper prus pagas sas durtzeras o sas fèminas chi ddos faghent. A dies de oe est difìtzile medas a ddos bìere in sos cumbidos. Una borta fiant sas ‘bombonieras’ de sos isposòrios e si poniant fintzas in pitzu de sa turta de sos isposos; a pustis si faghiant fintzas pro sas festas de sa Prima Comunione e de sa Cunfirmatzione.
(MM)


text:
“Eia, fui in su Partidu Democratigu ma non faia meda cosa, naraus ca fui rentziana, mi soi stesiada de su partidu candu nce dd’ant bogau”. Gabriella Murgia, cincuanta dus annus nascia in Lanusei ma chi bivit in Aristanis, est s’assessori nou de s’Agricoltura de sa giunta de Christian Solinas. S’assessorau ddu boliat sa Lega, est andau invecias a sa Murgia. Non si cumprendit beni chini apat fatu su nomini sû, pariat Fortza Paris cun Sardegna Civica ma Fortza Paris narat ca nou. E issa narat ca dd’at posta comenti de assessori su presidenti Solinas.
Sa Murgia a is eletzionis politicas de su 4 de martzu de s’annu passau votaiat e cicada de fairi votai su Pd e a is rigonalis de su 2014 fut candidada (cincuantaseti is votus pigaus) cun “La Base” chi portaiat votus po su presidenti beciu de sa regioni Franciscu Pigliaru. Non fait finta de esseri un’esperta de Agricoltura ma impromintit de studiai inderetura e ca tocat a eliminai sa burocratzia de totu is modus de fairi.
Foto: youtg.net


text:
Gli Auguri del Sindaco
Bonas Festas, a numen meu e de cantos, cunsizeris de majoria e de minoria, assessores e cullaboradores, chircan die pro die de agattare sos caminos chi nos gighen a unu mundu comente lu desizamus pro nois e pro fizos nostros
Zente de Otieri, zente nostra, zente mia.
No est fatzile pro unu chi s'at seberadu unu 'arriu, che-i custu chi m'azis dadu e chi mi dat piaghere e pensamentos, a bos porrire augurios pro sas festas chi sun benzende in finitia 'e s'annu etzu e in s'arvèschida 'e s'annu nou.
Su mamentu de dificultade est nòdidu e ladinu finas in custa tzittade antiga chi nos at fattu tottu fizos e frades.
Ma s'ispera non devet mòrrere. Chi su cras benidore nos porrat ranos d'oro. E chi su Nadale siat pro tottu! Pro sos mannos e de pius sos minores.
BONAS FESTAS
a numen meu e de cantos, cunsizeris de majoria e de minoria, assessores e cullaboradores, chircan die pro die de agattare sos caminos chi nos gighen a unu mundu comente lu desizamus pro nois e pro fizos nostros.
Deus lu cherfat.
Nenardu Ladu